CELEX: 32014R1034
Language: fi
Date: 2014-09-25 00:00:00
Title: Komission täytäntöönpanoasetus (EU) N:o 1034/2014, annettu 25 päivänä syyskuuta 2014 , tiettyjen tavaroiden luokittelusta yhdistettyyn nimikkeistöön

1.10.2014   
            
            
               FI
            
            
               Euroopan unionin virallinen lehti
            
            
               L 287/1
            
         KOMISSION TÄYTÄNTÖÖNPANOASETUS (EU) N:o 1034/2014,
   annettu 25 päivänä syyskuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista (1)23 päivänä heinäkuuta 1987 annetun neuvoston asetuksen (ETY) N:o 2658/87 ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voin neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulopäivästä.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä syyskuuta 2014.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Uusi avopakettiauton tyyppinen moottoriajoneuvo, jonka puristussytytteisen mäntämoottorin iskutilavuus on 2 179 cm3, ja jossa on viisivaihteinen käsikäyttöinen vaihteisto ja yksi peruutusvaihde. Sen kokonaisbruttopaino on noin 2 950 kg ja kokonaiskantokyky noin 1 000 kg. Sen akselivälin pituus on 3 150 mm.
                  Moottoriajoneuvo koostuu kahdesta erillisestä osasta:
                  
                              —
                           
                           
                              Neliovinen matkustamo, jonka kaikissa ovissa on ikkunat, ja jossa on viisi istuinta, mukaan lukien kuljettajan istuin, kahdessa rivissä (kaksi etuistuinta ja kolme takaistuinta). Matkustamossa on vakioverhoilu, käsikäyttöinen ilmastointi, vakioistuimet, säädettävät kolmipisteturvavyöt, säädettävät etuistuinten niskatuet, säädettävä ohjauspylväs sekä matkustajatilan valaistus. Matkustamossa on yleisradiovastaanotin.
                           
                        
                              —
                           
                           
                              Avoin kuormatila, jonka pituus on 1 429 mm, ja jossa on joukko kiinnikkeitä kuorman kiinnittämistä varten.
                           
                        
               
                  8703 32 19
               
               
                  Luokittelu määräytyy yhdistetyn nimikkeistön yleisten tulkintasääntöjen 1 ja 6 mukaan sekä CN-koodien 8703, 8703 32 ja 8703 32 19 nimiketekstien mukaisesti.
                  Luokittelu nimikkeen 8704 tavarankuljetukseen tarkoitetuksi ajoneuvoksi ei tule kyseeseen, koska kaikkien objektiivisten ominaisuuksiensa ja ulkonäkönsä perusteella ajoneuvo on tarkoitettu käytettäväksi pääasiassa henkilöiden kuljettamiseen. Ylellisten sisustusominaisuuksien puuttuminen ei estä luokittelua ajoneuvoksi, joka on tarkoitettu henkilöiden kuljettamiseen. Ajoneuvossa on kaksi istuinriviä ja sen kuormatilan enimmäissisäpituus on alle 50 prosenttia akselivälin pituudesta (ks. myös yhdistetyn nimikkeistön selittävät huomautukset, nimike 8703).
                  Ajoneuvo on tästä syystä luokiteltava CN-koodiin 8703 32 19 uutena moottoriajoneuvona, joka on suunniteltu pääasiallisesti henkilökuljetukseen.